Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0605 galīgā redakcija - COD 2006/0143 */





[pic] | EIROPAS KOPIENU KOMISIJA | Briselē, 16.10.2008 COM(2008) 605 galīgā redakcija 2006/0143 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2006/0143 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem 1. Ievads EK līguma 251. panta 2. punkta trešās daļas c) apakšpunkts paredz, ka Komisijai jāsniedz atzinums par Eiropas Parlamenta otrajā lasījumā ierosinātajiem grozījumiem. Turpmāk sniegts Komisijas atzinums par Parlamenta ierosinātajiem grozījumiem. 2. Priekšvēsture Datums, kad priekšlikums nosūtīts Eiropas Parlamentam un Padomei, (dokuments COM(2006)0423 galīgā redakcija – 2006/0143 (COD)) | 2006. gada 28. jūlijs | Eiropas Ekonomikas un sociālo lietu komitejas atzinuma datums | 2007. gada 25. aprīlis | Datums, kad Eiropas Parlaments sniedzis atzinumu (pirmajā lasījumā) | 2007. gada 10. jūlijs | Grozītā priekšlikuma nosūtīšanas datums Politiskās vienošanās datums | 2007. gada 24. oktobris 2007. gada 17. decembris | Kopējās nostājas pieņemšanas datums | 2008. gada 10. marts | Datums, kad Eiropas Parlaments sniedzis atzinumu (otrajā lasījumā) | 2008. gada 8. jūlijs | 3. Priekšlikuma mērķis Saistībā ar pasākumiem, ko veic, lai uzlabotu Kopienas tiesību aktus, pamatojoties uz jēdzienu “no lauku saimniecības līdz patērētājam”, Baltajā grāmatā par pārtikas nekaitīgumu Komisija paziņoja nodomu atjaunināt un papildināt spēkā esošos tiesību aktus pārtikas piedevu un aromatizētāju jomā, kā arī izstrādāt īpašus noteikumus par pārtikas fermentiem. Šā priekšlikuma mērķis ir nodrošināt iekšējā tirgus pienācīgu darbību, vienlaikus nodrošinot augstu cilvēka veselības aizsardzības līmeni, ciktāl tas saistīts ar pārtikas piedevām, fermentiem un aromatizētājiem. Lai to paveiktu, ar priekšlikumu iecerēts izveidot vienotu, centralizētu, efektīvu un pārskatāmu atļauju piešķiršanas procedūru, kuras pamatā ir risku novērtēšana, ko veic Eiropas Pārtikas nekaitīguma iestāde (EPNI), un risku pārvaldības sistēma, kurā Komisija piedalās regulatīvās komitejas procedūrā (komitoloģijā). Priekšlikumā Komisijai noteikts pienākums, pamatojoties uz EPNI zinātniskajiem vērtējumiem, izveidot, turpināt un atjaunināt vispārēju Kopienas sarakstu par katru attiecīgo vielu kategoriju. Ja viela iekļauta kādā no šiem sarakstiem, tas nozīmē, ka to drīkst izmantot visi tirgus dalībnieki Kopienā. 4. Komisijas atzinums par Eiropas Parlamenta ierosinātajiem grozījumiem Eiropas Parlaments otrajā lasījumā balsoja par konsolidētu teksta versiju, kurā iekļauti vairāki grozījumi kopējā nostājā. Dokumenta teksts ir izstrādāts Padomes, Eiropas Parlamenta un Komisijas sarunās. Visi grozījumi lielākoties ir tehniski, un tie atbilst sākotnējā priekšlikuma pamatprincipiem un nostiprina tos, proti, procedūras pārskatāmību un vides aspektus pārtikas nozares tiesību aktos. Svarīgākais grozījums ir ieviestais apsvērums, kurā precizēts, ka nākotnē iespējams ieviest atkāpes kopējā atļauju piešķiršanas procedūrā atsevišķos nozares dokumentos, lai zināmos apstākļos būtu iespējams piešķirt atļauju ar priekšrocībām. Vēl cits grozījums paredz palielināt termiņu EPNI vielas nekaitīguma novērtējuma veikšanai no sešiem līdz deviņiem mēnešiem. Komisija piekrīt visiem grozījumiem, par ko nobalsojis Parlaments. Otrā lasījuma iznākums Eiropas Parlamentā bijis ļoti apmierinošs. 5. Secinājums Saskaņā ar EK līguma 250. panta 2. punktu Komisija groza savu priekšlikumu, kā norādīts iepriekš.